**HEDDLU GWENT – PROFFIL SWYDD**

**Swydd: Swyddog Rheoli Contractau**

**Adran: Caffael**

**Maes Gwasanaeth: Uned Caffael ar y Cyd Gwent a De Cymru**

**Yn atebol i: Rheolwr Caffael**

**Yn gyfrifol am: Ddim yn berthnasol**

**Pwrpas y swydd:** Arwain y berthynas fasnachol gyda phrif gyflenwyr, gan sicrhau bod pob mater masnachol yn cael ei negodi'n effeithiol a bod prif gontractau'n darparu gwerth gorau.

**Gradd:** MV/SC

**Lefel Fetio:**

**Penodol/Maes/Hyblyg:** Hyblyg

**Dyddiad yr adolygwyd y swydd ddiwethaf:** Rhagfyr 2019

**Prif Weithgareddau:**

1. Arwain y berthynas fasnachol gyda phrif gyflenwyr, gan sicrhau bod pob mater masnachol yn cael ei negodi'n effeithiol a bod prif gontractau'n darparu gwerth gorau.
2. Rheoli’r gwaith o adolygu contractau busnes critigol, gan sicrhau bod contractau'n cael eu rheoli’n unol â dangosyddion perfformiad allweddol a’u bod yn bodloni neu’n rhagori ar ofynion cwsmeriaid. Datblygu ac arwain partneriaethau strategol gyda phrif gyflenwyr i rannu risgiau a buddiannau.
3. Uwchsgilio perchnogion contractau ac adrannau cleientiaid o fewn y busnes i wella gweithgarwch rheoli contractau ac i ddatblygu’r gwaith o reoli perthynas gyda chyflenwyr ar gyfer y lluoedd a wasanaethir.

**Prif Gyfrifoldebau**

1. Arwain y gydberthynas fasnachol gyda phrif gyflenwyr dynodedig a chontractau perthnasol i gyflawni nodau ac amcanion strategol y lluoedd a wasanaethir a'r strategaeth caffael gydweithredol.
2. Defnyddio crebwyll a rheoli risgiau i gael gwerth am arian a sicrhau canlyniadau cadarn ar gyfer y lluoedd. Canolbwyntio'n ddygn ar reoli costau a chymell gwerth gorau gan ein contractau.
3. Datblygu dulliau i reoli prif gontractau gan gynnwys rheoli galw, cyfleoedd i greu gwerth a ffyrdd newydd i wneud y gorau posibl o foddhad cleientiaid, darparu arbedion y gellir eu troi yn arian parod a gwella perfformiad.
4. Datblygu a rheoli dangosyddion perfformiad allweddol contractau er mwyn dangos bod contractau'n cael eu rheoli a'u darparu'n effeithiol yn unol â dangosyddion perfformiad allweddol a chytundebau lefel gwasanaeth.
5. Mae profiad yn darparu a rheoli trefniadau caffael cydweithredol ar draws mwy nag un sefydliad yn ddymunol.
6. Datblygu a rheoli perthnasau gyda chyflenwyr i ddatblygu mentrau i wella effeithiolrwydd ac effeithlonrwydd y contractau a chyflawni arbedion y gellir eu troi'n arian parod mesuradwy.
7. Rhaid meithrin perthnasau gweithio adeiladol gyda chydweithwyr, contractwyr a chyrff allanol.
8. Meincnodi gwasanaethau a chynnal ymchwil i roi prawf ar gategorïau gwario er mwyn dangos a chefnogi egwyddorion gwerth am arian.
9. Rhaid dylanwadu ar, herio a negodi gyda phobl eraill o safbwynt strategol gan gynnwys uwch swyddogion a staff mewn modd proffesiynol a chofnodi tystiolaeth yn gywir at ddibenion cydymffurfio.
10. Rhoi cyngor proffesiynol i randdeiliaid mewnol a chwsmeriaid ar faterion contract technegol i sicrhau bod y contractau'n cael eu rheoli'n effeithlon ac yn effeithiol o fewn y gyllideb a'u bod yn cydymffurfio â Rheoliadau Ariannol, Rheolau Sefydlog Contractau a deddfwriaeth Caffael yr UE er mwyn amddiffyn y lluoedd rhag risgiau ariannol, cyfreithiol a risgiau i’w henw da.
11. Uwchsgilio, ysgogi a hyfforddi perchnogion contractau ac adrannau cleientiaid o fewn y busnes i wella gweithgarwch rheoli contractau ac i ddatblygu’r gwaith o reoli perthynas gyda chyflenwyr ar gyfer y lluoedd a wasanaethir.
12. Rheoli newid neu amrywiadau i gontractau, sicrhau bod prisiau'n cael eu haddasu yn unol â dulliau cytûn neu fel arall yn cael eu profi i sicrhau gwerth am arian.
13. Datrys problemau neu anghydfodau a’u huwchgyfeirio fel y bo'n briodol.
14. Gweithio gyda'r cyflenwr i wella cynaliadwyedd neu werth cymdeithasol a sicrhau bod ymrwymiadau a wnaed ar y cam tendro yn cael eu cyflawni.
15. Cynllunio ar gyfer cerrig milltir allweddol yn y contract a pharatoi strategaethau ymadael ar gyfer diwedd y contract, gan reoli trosglwyddiadau i sicrhau newid rhwydd i gyflenwyr newydd.
16. Gweithio'n agos gyda'r tîm caffael strategol i lywio a datblygu manylebau, dangosyddion perfformiad allweddol a dogfennau tendr newydd i weithredu yn sgil gwersi a ddysgwyd a gwella tendrau amnewid.
17. Darparu gwasanaeth sy’n canolbwyntio ar y cwsmer.
18. Hybu ac ymlynu wrth Gynllun Cydraddoldeb Strategol Heddlu Gwent i gefnogi datblygiad gweithlu amrywiol.
19. Cymryd gofal rhesymol o’ch diogelwch eich hun ac eraill; cydweithredu gyda rheolwyr/goruchwylwyr i gydymffurfio â dyletswyddau iechyd a diogelwch statudol; hysbysu am ddigwyddiadau, damweiniau, diffygion ac ati.
20. Cymryd rhan lawn yn y broses arfarnu perfformiad

**Cyngor ac Arweiniad**

1. Asesu gofynion adrannau cwsmeriaid ar draws lluoedd de Cymru a darparu cymorth, cyngor ac arweiniad proffesiynol yn y maes caffael yn unol ag arfer gorau, polisi'r llu, deddfwriaeth a gwerth am arian.
2. Rhoi arweiniad ar reoli contractau er mwyn parhau i gyflawni'r gwerth gorau ar gyfer contractau byw.
3. Rhaid darparu cyngor ac arweiniad proffesiynol, o safon uchel i swyddogion a staff i gyfrannu at amcanion gwerth am arian a chaffael strategol y llu.
4. Darparu cymorth ac arweiniad ar faterion amrywiol, cymhleth a materion sydd wedi cael eu huwchgyfeirio sy'n ymwneud â maes gwaith penodol.
5. Datrys problemau cymhleth yn annibynnol, gan gyfeirio problemau mawr at gydweithwyr uwch.
6. Canfod ac uwchgyfeirio problemau difrifol

**Rheoli Risg a Chydymffurfiaeth Cyfreithiol**

1. Canfod a lliniaru risgiau o fewn eich cylch gwaith eich hun a hysbysu pobl eraill am risgiau.
2. Darparu cyngor ac arweiniad proffesiynol mewn perthynas â chydbwyso risgiau caffael gan gynnwys y risg o her gan weithredwyr economaidd.
3. Monitro a sicrhau cydymffurfiaeth â Rheoliadau'r UE, Rheoliadau Contractau Cyhoeddus, Rheolau Sefydlog Contractau a chanllawiau polisi.
4. Sicrhau bod yr uned yn bodloni ei rwymedigaeth o ran Iechyd a Diogelwch ac uwchgyfeirio problemau difrifol.

**Gwasanaeth Cwsmeriaid a Chynrychiolaeth**

1. Cyflwyno delwedd a gwasanaeth cadarnhaol a phroffesiynol i gwsmeriaid mewnol ac allanol, sefydliadau eraill yn y sector cyhoeddus a'r cyhoedd e.e. cyflenwyr
2. Mae'n ofynnol bod unigolion yn ymgysylltu'n effeithiol â chwsmeriaid mewnol ac allanol ar bob lefel, er mwyn darparu gwasanaeth o safon uchel
3. Cyfrannu fel aelod o dîm, gan rannu gwybodaeth a syniadau. Gwrando ar bobl eraill a gwerthfawrogi safbwyntiau gwahanol bobl.
4. Cynnal cyfrinachedd o ran materion diogelu data a safonau Rheoli Gwybodaeth yr Heddlu (MoPI).

**Trefnu/Cynllunio**

1. Cynllunio a threfnu gwaith i'w gwblhau o fewn fframweithiau, safonau ac amserlenni penodol.
2. Rheoli'r gwaith o gwblhau nifer o brosiectau caffael a gwaith arall a ddyrannwyd yn effeithiol.
3. Trefnu, amserlennu a bod yn bresennol mewn digwyddiadau/cyfarfodydd yn ôl y gofyn
4. Gweithredu a chyfrannu at y strategaeth caffael leol a'r strategaeth caffael gydweithredol
5. Datblygu, cynnig a gweithredu cynllun busnes/prosiect cymeradwy ar gyfer yr uned neu swyddogaeth.

**Rheoli Pobl**

1. Gallwch oruchwylio staff trwy ddilyn polisi'r llu a monitro lefelau perfformiad
2. Cynorthwyo cydweithwyr i baratoi a defnyddio technegau a chynghori ar unrhyw agweddau penodol ar waith yn eich maes eich hun
3. Rheoli a mentora staff gweinyddol yn effeithiol yn yr adran, canfod a rhoi sylw i feysydd sydd angen datblygiad ac arweiniad
4. Meithrin perthnasau gweithio adeiladol gyda chydweithwyr, contractwyr a chyrff allanol.

**Polisïau a strategaethau**

1. Monitro a hysbysu am weithrediad polisi i sicrhau cydymffurfiaeth ac i ganfod problemau.

**Rheoli Prosiectau**

1. Trefnu a rheoli'r gwaith dyddiol o gaffael strategol gan gynnwys paratoi a chynllunio adnoddau.

Yn ogystal, rhaid i ddeiliad y swydd fod yn barod i ymgymryd â dyletswyddau eraill a all godi o ganlyniad i amgylchiadau sy'n newid, ond nad ydynt o reidrwydd yn newid cymeriad cyffredinol neu lefel cyfrifoldeb y swydd.

**Amgylchiadau Arbennig:**

1. Mae Heddlu Gwent yn sefydliad di-fwg.

2. Rhaid i holl staff a darpar staff Heddlu Gwent arddangos y priodweddau o allu gweithio mewn sefydliad gyda grwpiau lleiafrifol a darparu gwasanaeth i grwpiau lleiafrifol mewn cymunedau. Rhaid iddynt ddangos eu bod yn gallu cyfrannu at amgylchedd gwaith agored, teg lle na chaniateir ymddygiad amhriodol. Rhaid iddynt beidio ag arddangos unrhyw dystiolaeth o debygolrwydd o gyfrannu mewn unrhyw ffordd at fwlio yn y gweithle neu ymddygiad rhywiaethol neu hiliol.

Sylwer: Darperir y swydd-ddisgrifiad hwn i roi amlinelliad eang o weithgareddau'r swydd hon. Gall Heddlu Gwent ofyn i ddeiliad y swydd ymgymryd â dyletswyddau eraill nad ydynt o reidrwydd i'w gweld yn y swydd-ddisgrifiad ond sy'n gymesur â graddfa'r swydd. Fel un o gyflogeion Heddlu Gwent, gall fod yn ofynnol i chi dderbyn unrhyw swydd sy'n briodol i'ch gradd neu weithio mewn unrhyw sefydliad o fewn ffiniau Heddlu Gwent er mwyn sicrhau bod y sefydliad yn cael ei redeg yn effeithlon ac yn effeithiol.

**Strwythur:**

|  |  |  |
| --- | --- | --- |
| **Meini Prawf Penodol i’r Swydd** | **Nifer y geiriau a ganiateir** | **Dull asesu,** **er enghraifft, ffurflen gais, prawf, cyflwyniad neu dystysgrif** |
| 1. **Cyraeddiadau**
 | **300** | Ffurflen gais/Cyfweliad  |
| Rhaid meddu ar Ddiploma Uwch Lefel 5 mewn Caffael a Chyflenwi gan y Sefydliad Siartredig Prynu a Chyflenwi - neu gyfwerthRhaid bod gennych chi isafswm o 2 lefel A, yn ogystal â Gradd A-C mewn TGAU Mathemateg a Saesneg, neu raid i chi allu dangos sgiliau a galluoedd cyfwerthMae gradd yn ddymunol neu'r gallu i ddangos sgiliau a galluoedd cyfwerthMae trwydded yrru lawn a chyfredol yn ddymunol.  |  |  |
| 1. **Gwybodaeth**
 | **500** | Ffurflen gais/Cyfweliad |
| Rhaid i chi fod yn gallu dehongli a deall Rheoliadau Caffael yr UE a deddfwriaeth a datblygiadau diweddar mewn deddfwriaeth ac arfer da yn hyderusRhaid i chi fod yn deall Rheolau Sefydlog Contractau, rheoliadau ariannol a gweithdrefnau caffael yn y sector cyhoeddus yn dda Rhaid bod gennych chi wybodaeth drwyadl am ddrafftio, dadansoddi, dyfarnu a gweinyddu tendrau a chontractau ar gyfer amrywiaeth o nwyddau a gwasanaethau, o gymhlethdod a gwerth sylweddolMae dealltwriaeth o anghenion gweithredol y llu ar gyfer nwyddau a gwasanaethau yn ddymunol. Sgiliau Cymraeg Lefel 1 yn hanfodol (rhoddir hyfforddiant). Mae sgiliau Cymraeg Lefel 2 ac uwch yn ddymunol. |  |  |
| 1. **Profiad**
 | **500** | Ffurflen gais/Cyfweliad  |
| Profiad o bob agwedd ar reoli a darparu arbedion caffael mesuradwyProfiad o ddatrys anghydfod yn effeithiol o ran rhanddeiliaid, cyflenwyr a chontractauProfiad o arwain a rheoli contractau cydweithredol o werth a chymhlethdod sylweddolTystiolaeth o allu negodi ar lefel uwch yn fewnol ac yn allanolMae profiad o ddefnyddio systemau tendro electronig megis system Bravo Solution EDendro Cymru yn ddymunolMae profiad o ddefnyddio GwerthwchiGymru, Contracts Finder, eFarchnadoedd/eGatalogau yn ddymunolHyddysg yn defnyddio cymwysiadau Microsoft, yn benodol Word, Excel ac Outlook. |  |  |
|  |  |  |
| 1. **Rydym yn emosiynol ymwybodol**
 |  | Cyfweliad  |
| * Rwyf yn ceisio deall y rhesymau tymor hirach dros ymddygiad sefydliadol. Mae hyn yn fy ngalluogi i addasu a newid diwylliannau sefydliadol ble y bo'n briodol.
* Rwyf yn sicrhau diwylliant cefnogol sy'n adnabod ac yn gwerthfawrogi amrywiaeth a lles ac sy'n herio anoddefgarwch
* Rwyf yn deall gwleidyddiaeth fewnol ac allanol ac rwy'n gallu dylanwadu'n effeithiol, gan addasu fy ngweithredoedd er mwyn cyflawni'r effaith angenrheidiol.
* Rwyf yn gallu gweld pethau o amrywiaeth o safbwyntiau ac rwy'n defnyddio'r wybodaeth hon i herio fy meddwl, gwerthoedd a thybiaethau fy hun.
* Rwyf yn sicrhau bod pob safbwynt yn llywio penderfyniadau ac rwy'n cyfathrebu'r rhesymau y tu ôl i benderfyniadau mewn ffordd glir ac ysgogol.
 |  |  |
| 1. **Rydym yn derbyn perchnogaeth**
 |  | **Cyfweliad**  |
| * Rwyf yn dangos esiampl ac yn galluogi'r sefydliad i ddefnyddio adegau pan fydd pethau'n mynd o chwith fel cyfle i ddysgu yn hytrach na gweld bai.
* Rwyf yn meithrin cyfrifoldeb personol, yn annog a chefnogi pobl eraill i wneud eu penderfyniadau eu hunain a chymryd cyfrifoldeb dros eu gweithredoedd.
* Rwyf yn diffinio a gorfodi'r safonau a phrosesau a fydd yn helpu hyn i ddigwydd.
* Rwyf yn rhoi mesurau ar waith a fydd yn galluogi pobl eraill i gymryd cyfrifoldeb yn effeithiol pan fyddaf yn dirprwyo'r gwaith o wneud penderfyniadau, ac rwyf yn eu helpu nhw i wella eu perfformiad ar yr un pryd.
* Rwyf yn creu'r amgylchiadau (diwylliant a phroses) a fydd yn galluogi pobl i ymgymryd â chyfleoedd i ddatblygu a gwella eu perfformiad.
* Rwyf yn gweld pethau ar lefel sefydliad cyfan, yn cydnabod lle y gellir gwella ac yn cymryd cyfrifoldeb dros wneud i'r gwelliannau ddigwydd.
 |  |  |
| 1. **Rydym yn cydweithio**
 |  | Cyfweliad  |
| * Rwyf yn ymwybodol yn wleidyddol ac yn deall gwleidyddiaeth ffurfiol ac anffurfiol ar lefel genedlaethol a'r hyn mae'n ei olygu i'n partneriaid. Mae hyn yn golygu fy mod yn gallu creu cysylltiadau hirdymor a gweithio'n effeithiol o fewn strwythurau gwneud penderfyniadau.
* Rwyf yn dileu rhwystrau ymarferol i gydweithredu er mwyn galluogi pobl eraill i gymryd camau i feithrin cydberthnasau y tu allan i'r sefydliad ac mewn sectorau eraill (cyhoeddus, dielw a phreifat).
* Rwyf yn arwain mewn partneriaethau pan fo'n briodol ac yn pennu'r ffordd mae sefydliadau partner o bob sector yn rhyngweithio gyda'r heddlu. Mae hyn yn caniatáu i'r heddlu chwarae rhan flaenllaw yn darparu gwasanaethau i gymunedau.
* Rwyf yn creu amgylchedd lle mae gwaith partner yn ffynnu ac yn creu buddiannau gwirioneddol i bawb.
 |  |  |
| 1. **Rydym yn cyflawni, cefnogi ac ysbrydoli**
 |  | Cyfweliad  |
| * Rwyf yn herio fy hun a phobl eraill i ystyried gweledigaeth y gwasanaeth heddlu i ddarparu'r gwasanaeth gorau posibl ym mhob penderfyniad a wneir.
* Rwyf yn cyfathrebu sut mae'r weledigaeth gyffredinol yn cysylltu â chynlluniau ac amcanion penodol er mwyn ysgogi pobl a sicrhau eu bod yn deall ein goliau'n glir.
* Rwyf yn sicrhau bod pawb yn deall eu swyddogaeth wrth helpu'r gwasanaeth heddlu i gyflawni'r weledigaeth hon.
* Rwyf yn rhagweld ac yn canfod rhwystrau sefydliadol sy'n atal y gwasanaeth heddlu rhag cyflawni ei amcanion, trwy eu dileu neu trwy roi cynlluniau lliniaru ar waith.
* Rwyf yn monitro newidiadau yn yr amgylchedd allanol, cymryd camau gweithredu i ddylanwadu ble y bo'n bosibl er mwyn sicrhau canlyniadau cadarnhaol.
* Rwyf yn dangos fy mod yn meddwl yn strategol ar gyfer yr hirdymor, yn mynd y tu hwnt i goliau ac yn ystyried sut mae'r gwasanaeth heddlu'n gweithredu yn yr amgylchedd cymdeithasol ac economaidd ehangach.
* Rwyf yn sicrhau bod fy mhenderfyniadau'n cydbwyso anghenion fy llu/uned fy hun gyda rhai'r gwasanaeth heddlu ehangach a phartneriaid allanol.
* Rwyf yn ysgogi ac ysbrydoli pobl eraill i gyflawni goliau heriol.
 |  |  |
| 1. **Rydym yn dadansoddi'n feirniadol**
 | **500** | **Ffurflen Gais / Cyfweliad** |
| * Rwyf yn cydbwyso risgiau, costau a buddiannau sy'n gysylltiedig â phenderfyniadau, gan ystyried yr effaith ehangach a sut mae gweithredoedd yn cael eu gweld yn y cyd-destun hwnnw. Rwy'n ystyried senarios 'beth os...' yn ofalus.
* Rwyf yn arfer disgresiwn yn ddoeth wrth wneud penderfyniadau, gan wybod nad y ffordd draddodiadol yw'r ffordd fwyaf priodol bob tro ac rwyf yn barod i herio'r sefyllfa bresennol pan fydd hynny fuddiol.
* Rwyf yn ceisio adnabod y prif resymau neu ddigwyddiadau y tu ôl i broblemau, hyd yn oed mewn sefyllfaoedd amwys neu aneglur.
* Rwyf yn defnyddio fy ngwybodaeth am yr amgylchedd allanol ehangach a sefyllfaoedd hirdymor er mwyn gwneud penderfyniadau yn effeithiol.
* Rwyf yn cydnabod y gall rhai penderfyniadau olygu newid sylweddol. Rwyf yn ystyried y ffordd orau i gyflwyno penderfyniadau o'r fath ac ennyn cefnogaeth.
 |  |  |
| 1. **Rydym yn arloesi ac yn cadw meddwl agored**
 |  | Cyfweliad  |
| * Rwyf yn gweithredu, profi a chyfathrebu ffyrdd newydd a phellgyrhaeddol o weithio sy'n gallu newid diwylliannau, agweddau a pherfformiad ein sefydliad yn radical.
* Rwyf yn rhoi lle ac anogaeth i bobl eraill i'w helpu nhw i gymryd cam yn ôl o'u gweithgareddau dyddiol, er mwyn adolygu eu llwybr gwaith, dull gwaith a sut maent yn gweld eu swyddogaeth mewn plismona. Mae hyn yn gymorth iddynt fabwysiadau safbwyntiau newydd a chanfod gwelliannau.
* Rwyf yn gweithio i greu diwylliant dysgu arloesol, gan gydnabod a hyrwyddo gweithgareddau arloesol.
* Rwyf yn arwain, profi a gweithredu mentrau newydd, cymhleth a chreadigol sy'n cynnwys nifer o randdeiliaid, creu effaith sylweddol a gyrru arloesedd y tu allan i fy nghylch uniongyrchol fy hun.
* Rwyf yn atebol am sicrhau bod y gwasanaeth plismona'n gyfredol ac ar flaen y gad o ran plismona byd-eang.
 |  |  |